சி. எம். முத்து

சி. எம். முத்து என்றழைக்கப்படுகின்ற சி. மாரிமுத்து தமிழ்நாட்டின் தஞ்சாவூர் மாவட்டத்தைச் சேர்ந்த ஒரு எழுத்தாளரும், விவசாயியும் ஆவார். இவர் தஞ்சாவூர் வட்டாரக் கதை மொழிக்கு பெயர்பெற்றவர்.

துவக்ககால வாழ்கை 
இவர் தஞ்சாவூரை அடுத்துள்ள இடையிருப்பு என்னும் சிற்றூரில் 1950 பெர்ரவரி 10 அன்று பிறந்தார். இவருடைய பெற்றோர் சந்திரஹாசன் குச்சிராயர்-கமலாம்பாள் ஆவர். பாபநாசம் உயர்நிலைப் பள்ளியில் பத்தாம் வகுப்பு படித்துக் கொண்டிருந்தபோது முத்துவின் அருகில் அமர்ந்திருந்த மாணவர் ஒருவர் கதைகளை எழுதிவந்தார். அவர் முத்துவிடம் தன் கதைகளைப் படிக்கக் கொடுப்பதுண்டு. ஒருகட்டத்தில் முத்துவுக்கு அந்த மாணவரைப் போல தானும் கதை எழுதவேண்டும் என்ற ஆவல் உண்டானது. ஒரு நோட்டுப் புத்தகத்தில் வகுப்பறையில் அமர்ந்து கதை எழுதத் தொடங்கினார். தன்னை மறந்து எழுதிக் கொண்டிருக்கும் முத்துவை கவனித்த அவரின் தமிழாசிரியர் அவர் எழுதிய கதையை வாசித்து பாராட்டினார். அதன் பிறகு படிப்பை கைவிட்டு தீவிரமாக எழுதத் தொடங்கினார்.தஞ்சை வட்டாரக் கதைமொழியின் விதைநெல் கோட்டை, சி. எம். முத்து நேர்காணல், சந்திப்பு: வியாகுலன், நூல்: பேசும் புதிய சக்தி நேர்காணல்கள், தொகுப்பாசிரியர்: எஸ் செந்தில்குமார், பதிப்பு: 2018,  பேசும் புதியசக்தி பதிப்பகம், எண்: 29எச், ஏ.என்.ஆர். காம்ப்ளக்ஸ் தெற்கு வீதி, திருவாரூர். பக்கம்: 236-237  பின்னர் அஞ்சல் ஊழியராக பணியாற்றியபடி இலக்கிய வெளியில் பங்காற்றினார்.

இலக்கியப்பணி
இவர் கடந்த 40 ஆண்டுகளாக சிறுகதைகளும், புதினங்களும் எழுதிவருகிறார். இவர் எழுதிய முதல் சிறுகதை எம். எஸ். மணியன் நடத்திய கற்பூரம் இதழில் வெளியானது. இவரது சிறுகதைகள் தீபம் (இதழ்), தென்றல், கண்ணதாசன் உள்ளிட்ட பல இதழ்களில் வெளியாகியுள்ளன. இவர் 300க்கும் மேற்பட்ட சிறுகதைகளையும், பத்து புதினங்களையும் எழுதியுள்ளார். இவரது புதினங்கள் 'இனவரைவியல் புதினங்களின் முன்னோடி' என்று கலை இலக்கிய விமர்சகர் வெங்கட் சாமிநாதன் மதிப்பிட்டுள்ளார்.

சிறுகதைத் தொகுப்புகள்
 இவர்களும் ஜட்கா வண்டியும் (அனன்யா பதிப்பகம், 2004) Kancheepuram District Central Library 
 சி. எம். முத்துவின் சிறுகதைகள் தென்றல், டிசம்பர் 2015

புதினங்கள்
 நெஞ்சின் நடுவே (1982) எமக்குத் தொழில் எழுத்து, குங்குமம், 2 சூலை 2012
 கறிச்சோறு (1989)
அப்பா என்றொரு மனிதர் (2000) 
 பொறுப்பு (2001) தஞ்சை மண்ணும் மக்களின் மனசும், கீற்று, அக்டோபர் 2015
வேரடி மண் (2003)சி.எம்.முத்துவின் “அப்பா என்றொரு மனிதர்” - வேளாண் வாழ்வின் விளைச்சல், கீற்று, 18 ஏப்ரல் 2014
 ஐந்து பெண்மக்களும் அக்ரஹாரத்து வீடும் (2010)
 மிராசு விதை நெல் கோட்டை,  தி இந்து, 12 அக்டோபர் 2014 (அனன்யா, தஞ்சாவூர்) 28 ஜ‌னவரி 2018இல் தஞ்சாவூரில் நூல் வெளியிடப்பட்டது."தமிழக பல்கலைக்கழகங்களில் மொழிபெயர்ப்பு செய்யப்படுவதில்லை",  தினமணி, 29 சனவரி 2018

விருதுகள்
 கதா விருது 
 இலக்கியச் சிந்தனை விருது 
 வருகை தரு இலக்கிய ஆளுமை, தமிழ்ப் பல்கலைக்கழகம், தஞ்சாவூர் படைப்பாளிகளுக்கு மரியாதை, இந்து தமிழ் திசை, 12 செப்டம்பர் 2020

உசாத்துணை

பகுப்பு:1950 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:தஞ்சாவூர் மாவட்ட மக்கள்